EELNÕU

**Riikliku statistika seaduse, elektroonilise side seaduse ja isikuandmete kaitse seaduse muutmise seadus**

**§ 1. Riikliku statistika seaduse muutmine**

Riikliku statistika seaduses tehakse järgmised muudatused:

**1)** paragrahvi 1 lõige 1 muudetakse ja sõnastatakse järgmiselt:

„(1) Riiklik statistika käesoleva seaduse tähenduses on kvantitatiivne, kvalitatiivne, kokkuvõtlik ja üldistav teave, mis iseloomustab massnähtust vaatlusaluses kogumis ja mis saadakse riikliku statistika programmi või programmivälise statistikatöö raames andmete statistilise töötlemise tulemusena.“;

**2)** paragrahvi 4 lõiget 3 täiendatakse teise lausega järgmises sõnastuses :

„Programmiväline statistikatöö on riiklik statistika käesoleva seaduse tähenduses.“;

**3)** paragrahvi 5 lõige 1 tekst muudetakse ja sõnastatakse järgmiselt:

„(1) Andmeesitaja käesoleva seaduse tähenduses on juriidiline isik, välismaa äriühingu Eestis asuv filiaal, riigi- või kohaliku omavalitsuse asutus, füüsilisest isikust ettevõtja, füüsiline isik, kohtutäitur, notar, vandetõlk ja sideettevõtja elektroonilise side seaduse tähenduses, kes on kohustatud esitama andmeid riikliku statistika tegijale või kellelt kogutakse andmeid riikliku statistika tegemiseks.“;

**4)** paragrahvi 5 täiendatakse lõikega 11 järgmises sõnastuses:

„(1)1 Andmeesitaja on kohustatud esitama riikliku statistika tegijale tema poolt taotletud andmed riikliku statistika tegemiseks.“;

**5)** paragrahvi 201 lõige 1 muudetakse ja sõnastatakse järgmiselt:

„(1) Andmejagamisteenus käesoleva seaduse tähenduses on andmete töötlemine ainult teaduslikul või statistilisel eesmärgil, mille käigus riigi- ja kohaliku omavalitsuse asutus või avalik-õiguslik juriidiline isik edastab tema valduses olevad andmed Statistikaametile ja Statistikaamet töötleb ja edastab saadud andmed riigi- või kohaliku omavalitsuse asutusele, avalik-õiguslikule juriidilisele isikule või teadusasutusele või avaldab andmed kokkuvõtliku ja üldistatud teabena.“;

**6)** paragrahvi 24 lõige 5 muudetakse ja sõnastatakse järgmiselt:

„(5) Rahvaloenduse andmeesitaja on käesoleva paragrahvi lõikes 2 nimetatud vähemalt 15-aastane isik või riigi- ja kohaliku omavalitsuse asutuse või muu avalik-õigusliku juriidilise isiku andmekogu vastutav või volitatud töötleja või avalikke ülesandeid täitva eraõigusliku juriidilise isiku andmekogu volitatud töötleja või sideettevõtja elektroonilise side seaduse tähenduses.“;

**7)** paragrahvi 25 lõige 4 muudetakse ja sõnastatakse järgmiselt:

„(4) Eluruumide loenduse andmeesitaja on käesoleva paragrahvi lõikes 2 nimetatud eluruumi elanik või omanik või riigi- ja kohaliku omavalitsuse asutuse või muu avalik-õigusliku juriidilise isiku andmekogu vastutav või volitatud töötleja või avalikke ülesandeid täitva eraõigusliku juriidilise isiku andmekogu volitatud töötleja või sideettevõtja elektroonilise side seaduse tähenduses.“;

**8)** paragrahvi 32 täiendatakse lõikega 11 järgmises sõnastuses:

„(1)1 Käesoleva seaduse ja elektroonilise side seaduse alusel sideettevõtjatelt saadud asukohaandmed kohustub riikliku statistika tegija kustutama kohe pärast statistilise või teadusliku eesmärgi saavutamist, kuid mitte hiljem kui 6 kuu möödumisel asukohaandmete saamisest.“.

**§ 2. Elektroonilise side seaduse muutmine**

Elektroonilise side seaduses tehakse järgmised muudatused:

**9)** paragrahvi 102 lõige 2 muudetakse ja sõnastatakse järgmiselt:

„(2) Käesoleva paragrahvi lõikes 1 nimetatud andmeid võib avaldada üksnes kliendile ja kliendi nõusolekul ka kolmandale isikule, välja arvatud käesoleva seaduse §-des 112, 1122,113, 1141 ja 1142 sätestatud juhul. Kliendil on õigus igal ajal oma nõusolek tagasi võtta.“;

**10)** paragrahvi 102 lõige 4 muudetakse ja sõnastatakse järgmiselt:

„(4) Käesoleva paragrahvi lõikes 3 sätestatud sideettevõtja kohustus ei piira sideettevõtja õigust koguda ja töödelda ilma kliendi nõusolekuta andmeid, mille töötlemine on vajalik äritegevuse käigus tehtud tehingute dokumenteerimiseks ja muuks äriliseks infovahetuseks. Samuti ei piira käesoleva paragrahvi lõikes 3 sätestatud kitsendus sideettevõtja õigust säilitada või töödelda ilma kliendi nõusolekuta andmeid, kui selle eesmärgiks on üksnes teenuse osutamine sidevõrgu kaudu või kui see on vajalik kliendi poolt otseselt taotletud infoühiskonna teenuse osutamiseks infoühiskonna teenuse seaduse tähenduses või on vajalik riikliku statistika tegemiseks.“;

**11)** paragrahvi 105 lõige 1 muudetakse ja sõnastatakse järgmiselt:

„(1) Kliendi asukohaandmeid, mille töötlemine ei ole sätestatud käesoleva seaduse §-des 104, 1111 ja 1122 võib sideettevõtja töödelda ainult siis, kui need andmed on enne töötlemist muudetud anonüümseks.“;

**12)** paragrahvi 105 täiendatakse lõikega (21) järgmises sõnastuses:

„(2)1 Riikliku statistika tegija võib töödelda käesoleva paragrahvi lõikes 1 sätestatud andmeid kliendi nõusolekuta statistilisel ja teaduslikul eesmärgil töötlemiseks vajalikus ulatuses ja vajaliku tähtaja jooksul.“;

**13)** paragrahvi 1111 lõiget 11 täiendatakse punktiga 7 järgmises sõnastuses:

„7) riikliku statistika seaduse alusel riikliku statistika tegijale statistilisel ja teaduslikul eesmärgil töötlemiseks isiku otsest või kaudset tuvastamist mittevõimaldaval kujul avalikus huvis avalike ülesannete täitmiseks.“;

**14)** seadust täiendatakse paragrahviga 1122 järgmises sõnastuses:

„**§ 1122. Riikliku statistika tegijale teabe andmise kohustus**

(1) Riikliku statistika tegijal on õigus nõuda sideettevõtjalt talle riikliku statistika seadusega ja muude talle kohalduvate seadustega pandud ülesannete täitmiseks vajalikku teavet. Riikliku statistika tegija nõutav teave peab olema ülesande täitmiseks vajalik ja proportsionaalne.

(2) Sideettevõtja on kohustatud andma riikliku statistika tegijale talle riikliku statistika seadusega ja muude talle kohalduvate seadustega pandud ülesannete täitmiseks vajalikku teavet, välja arvatud teavet konkreetsete sõnumite kohta, ja sideteenuse kasutajat puudutavaid andmeid, mille avaldamine on piiratud vastavalt käesoleva seaduse §-dele 102–107.

(3) Taotlus teabe või dokumendi saamiseks tuleb vormistada kirjalikult. Taotluse esitaja peab taotluses esitama selgitused, millise ülesande täitmiseks teavet vajatakse ning kuidas seda kasutatakse. Riikliku statistika tegija peab taotluses andma sideettevõtjale teabe esitamiseks mõistliku tähtaja, mis ei või olla lühem kui 10 tööpäeva teabe nõude kättesaamisest arvates.“.

**§ 3. Isikuandmete kaitse seaduse muutmine**

Isikuandmete kaitse seaduses tehakse järgmine muudatus:

**15)** paragrahvi 6 täiendatakse lõikega 7järgmises sõnastuses:

„(7) Isikuandmeid võib andmesubjekti nõusolekuta töödelda statistilisel ja teaduslikul eesmärgil järgides elektroonilise side seaduses ja riikliku statistika seaduses sätestatud nõudeid kuni andmetöötluse eesmärgi saavutamiseni ning anonüümsete andmete avaldamiseni. Andmekaitse Inspektsioon kontrollib ja annab hinnangu sideettevõtete andmetele juurdepääsu taotlemise ja andmise tingimuste vastavusele statistilisel ja teaduslikul eesmärgil töötlemiseks.“

**§ 4. Seaduse jõustumine**

Käesolev seadus jõustub 2020. aasta 1. septembril.